इस परेड में सैकड़ों सैनिकों और सैन्य उपकरणों का प्रदर्शन किया जाएगा. सोवियत संघ के पतन के बाद यूक्रेन की स्वतंत्रता की यह 23वीं वर्षगांठ है लेकिन देश में संघर्ष जारी है.आलोचकों का कहना है कि यूक्रेन युद्ध से जूझ रहा है ऐसे में यह सब किया जाना अनुचित है.पूर्वी शहर दोनेत्स्क में रूस समर्थक विद्रोहियों का कहना है कि वे भी अपनी परेड का आयोजन करेंगे जिसमें वे क़ैद यू्क्रेनी सैनिकों का जुलूस निकालेंगे.चार महीने से चल रहे इस संघर्ष में 2,000 से अधिक लोगों की मौत हो चुकी है और 330,000 से ज़्यादा लोग अपना घर छोड़कर जा चुके हैं.शनिवार को दोनेत्स्क में समाचार एजेंसी एएफ़पी के एक संवाददाता ने एक बच्चे सहित छह नागरिकों का शव देखा.रूस समर्थक पूर्व राष्ट्रपति विक्टर यानुकोविच ने 2009 में स्वतंत्रता दिवस पर होने वाली सैन्य परेड को समाप्त कर दिया था उसके बाद पहली बार इसका आयोजन होगा.स्वतंत्रता दिवस के मौक़े पर यूक्रेन की आज़ादी के लिए शहीद हुए लोगों और पिछली सर्दियों में कीएफ़ में यानुकोविच के ख़िलाफ़ विरोध प्रदर्शन के दौरान मारे गए लोगों के लिए सामूहिक प्रार्थना आयोजित की जाएगी.समर्थकों का कहना है कि इस परेड से सेना का मनोबल बढ़ना चाहिए लेकिन आलोचकों ने पूर्वी क्षेत्र में चल रहे संघर्ष और लोगों की मौत के बीच ताक़त के प्रदर्शन को पैसे की बर्बादी और अनुचित करार देते हुए सवाल उठाया है.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)